Ανουσέχ Ανσαρί

Η Ανουσέχ Ανσαρί (γενν. 12 Σεπτεμβρίου 1966), είναι Αμερικανίδα-Ιρανή επιχειρηματίας, η οποία έγινε η πρώτη γυναίκα-τουρίστρια στο Διάστημα, επιβαίνοντας στο ρωσικό διαστημόπλοιο Soyuz, το οποίο εκτοξεύθηκε από το κοσμοδρόμιο Μπαϊκονούρ με προορισμό τον Διεθνή Διαστημικό Σταθμό.

Το Soyuz ΤΜΑ-9 εκτοξεύθηκε στις 18 Σεπτεμβρίου 2006, μεταφέροντας εκτός της Ανσαρί τον Ρώσο κοσμοναύτη Μιχαήλ Τιούριν και τον Αμερικανό αστροναύτη Μάικλ Λόπεζ-Αλέγκρια. Η Ανουσέχ Ανσαρί μάλιστα, δεν έγινε απλώς η πρώτη γυναίκα διαστημική τουρίστρια, αλλά και η πρώτη μουσουλμάνα και Ιρανή που ταξιδεύει στο Διάστημα. Η Ανσαρί επέστρεψε στη Γη μετά από 10 ημέρες ενώ ο Τιούριν και ο Λόπεζ-Αλέγκρια παρέμειναν στον Διεθνή Διαστημικό Σταθμό για έξι μήνες.

Η Ανσαρί, που μένει στο Ντάλας και είναι επιχειρηματίας στον τομέα των τηλεπικοινωνιών, έφυγε από το Ιράν το 1984. Είναι συνιδρύτρια και Πρόεδρος της εταιρείας Prodea Systems, Inc..

Παραπομπές

Εξωτερικοί σύνδεσμοι
 

Αμερικανοί αστροναύτες
Αμερικανοί επιχειρηματίες
Αμερικανοί ευεργέτες
Αμερικανοί μηχανικοί
Αμερικανοί απομνημονευματογράφοι
Ιρανοί αστροναύτες
Ιρανοί επιχειρηματίες
Ιρανοί ευεργέτες
Ιρανοί μηχανικοί
Ιρανοί απομνημονευματογράφοι